פיליפס ואוורמן

פיליפס ואוורמן (בהולנדית: Philips Wouwerman; 24 במאי 1619 (הוטבל) – 19 במאי 1668) היה צייר הולנדי של סצינות צייד, נוף וקרב.<ref>Chisholm, Hugh, ed. (1911). "Wouwerman, Philip". Encyclopædia Britannica. 28 (11th ed.). Cambridge University Press. p. 838.</ref>–

== ביוגרפיה ויצירה ==
פיליפס ואוורמן היה אחד האמנים המגוונים והפוריים ביותר של תור הזהב של הולנד. מוקף בסביבה האומנותית ובמסורת של עיר הולדתו הארלם, תרם תרומה חשובה ומשפיעה מאוד לקאנון הציור ההולנדי של המאה השבע עשרה. תמונותיו היו מבוקשות במהלך חייו, ומבוקשות עוד יותר במאה ה-18. ברחבי אירופה, אוספי אמנות של נסיכים כמו בדרזדן ובסנקט פטרבורג עדיין מעידים על הערצה נרחבת של יצירתו של ואוורמן.<ref>Duparc, Frederik J. "Wouwerman, Philips." Grove Art Online. Oxford Art Online. Oxford University Press</ref>

נולד בהארלם בשנת 1619, בנו של צייר בשם פאוולס יוסטש. מעט ידוע על הלימודים האמנותיים של פיליפס ואוורמן. לדברי קורנליס דה בי, הוא למד אצל פרנס הלס (1581 / 85–1666), אך הסגנון המסוים של הלס לא הותיר חותם על יצירתו. מלבד שהות קצרה בהמבורג בסוף שנות ה-30 של המאה ה-17, נראה כי ואוורמן חי בהארלם במהלך כל הקריירה האמנותית שלו ומת כאדם עשיר בקהילה בגיל 48.

הוא הצטרף לאגודת סנט לוק בהארלם בשנת 1640 וקיבל בה כמה תפקידים רשמיים בשנים הבאות.<ref></ref> ואוורמן עבד גם כסוכן נדל"ן בעיר הולדתו, שכן מסמכים רבים בארכיוני הארלם הזכירו את האמן בהקשר זה.

ואוורמן התחיל את הקריירה האמנותית שלו בתיאורים פשוטים של חיי היומיום במסורת הבמבוקינטי מאת פיטר ואן לאר (1592/99 – אחרי 1642). במהלך שלושים השנים הבאות פיתח סגנון אינדיבידואלי, וטיפל במגוון רחב של נושאים החל מציורי ז'אנר ונוף ועד סצינות צבאיות ותמונות דתיות (סצינות רכיבה על סוסים, מסיבות ציד, נופים עם מטיילים, קרבות פרשים ומאהלים צבאיים, חגיגות איכרים וכו '). הוא בלט במיומנותו בתיאור סוסים הנראים בתנועה מכל הגזעים.

היסטוריון האמנות פרדריק ג'יי דופארק מכנה את ואוורמן "ללא ספק צייר הסוסים ההולנדי המושלם והמצליח ביותר מהמאה ה-17". יצירות המופת מתקופתו הטובה ביותר (בסביבות 1650–1660) הן באיכות גבוהה ללא עוררין, המשלבות נופים דרומיים דמיוניים ואווירה הולנדית אופיינית. ציוריו של ואוורמן מאופיינים בצבעים מאופקים, אווירה קרירה ושפע של פרטים שנונים ואנקדוטיים.

הוא נפטר בהארלם.

== משפחתו ==
בגיל צעיר התחתן ואוורמן עם אנה פיטרש ואן ברוקהוף איתה נולדו לו עשרה ילדים. הם התגוררו בקנסרגראכט בבית בו גרו גם ציירי הארלם אחרים – קורנליס גריץ דקר והנדריק דה מייר. שבעה מילדי ואוורמן שרדו ולאחר מות אמם בשנת 1670 הם קיבלו ירושה משמעותית.

== יצירתו ==
כ-800 תמונות של פיליפס ואוורמן היו רשומות בקטלוג של ג'ון סמית (1829/1842) כיצירותיו. בקטלוג המורחב של הופסטדה דה גרוט (1908) המספר עלה על 1,200. בקטגוריית קטלוג רייזונה של בירגיט שומאכר (2006) פורסמו רק כ-570 תמונות בלבד כיצירות אותנטיות, שכן רבות מהתמונות שהזכיר הופסטדה דה גרוט צוירו בפועל על ידי זייפנים וחקיינים רבים בכל רחבי אירופה.

יאן ופיטר ואוורמן, האחים הצעירים של פיליפס, היו ציירים שלעיתים קרובות תמונותיהם מיוחסות לפיליפס.

ביצירתו של פיטר (1623–1682) בא לידי ביטוי בבירור השפעתו של פיליפס על מגוון הנושאים, אך סגנונו האמנותי, היה עצמאי. יאן (1629–1666) היה צייר נוף אוטונומי למדי.

תלמידיו הרשומים היו יוהנס ואן דר בנט, הנדריק ברקמן, עמנואל מוראנט, מתיאס שייץ ואחרים.

== גלריה ==
<gallery mode="packed" heights="180">
File:Wouwerman, Philips - Halt of Sportsmen - Google Art Project.jpg
File:A Nobleman's Sleigh on the Ice (Philips Wouwerman) - Nationalmuseum - 17712.tif
File:De slaande schimmel Rijksmuseum SK-A-483.jpeg
File:Philips Wouwerman (1619-1668) - The Miseries of War - 1421744 - National Trust.jpg
File:Philips Wouwerman (1619-1668) - Le défilé du duc de Vendôme - 814165 - National Trust.jpg
File:Philips Wouwerman (Haarlem 1619-Haarlem 1668) - The Halt of a Hawking Party at a Wayside Inn - RCIN 406736 - Royal Collection.jpg
File:Philips Wouwerman - A Camp Scene WLC WLC P193.jpg
</gallery>

==קישורים חיצוניים==

* 

== הערות שוליים ==

קטגוריה:ציירים הולנדים
קטגוריה:ציירי תור הזהב של הולנד
קטגוריה:הולנדים שנולדו ב-1619
קטגוריה:הולנדים שנפטרו במאה ה-17
קטגוריה:נפטרים ב-1668